Emil Hula

Profesor Emil Hula (* 4. september  1883, Noutonice – † 17. marec 1942, Praha) bol český hudobný pedagóg, publicista a zberateľ ľudových piesní, pôsobiaci prevažne na  Slovensku.http://svk7.svkkl.cz/arl-kl/cs/detail-kl_us_auth-p0201568-Hula-Emil-18831942/ Po roku 1919 sa zaslúžil o povznesenie hudobného života na Slovensku.HULA, Emil. In: Biografický lexikón Slovenska III G-H. Martin: Slovenská národná knižnica, 2007. 739 s. ISBN 978-80-89023-96-7. s. 684. Jeho priezvisko sa niekedy vyskytuje aj v nesprávnej podobe „Hůla“.

 Životopis 
Narodil sa a vyrastal v českom prostredí. Študoval v Prahe  kde absolvoval učiteľský ústav a konzervatórium. V roku 1919 odišiel na Slovensko kde učil na Učiteľskom ústave v Modre (19191936) s krátkym prerušením v Bratislave (19251926). Veľkou mierou sa zaslúžil o povznesenie hudobného života na Slovensku, bol šíriteľom česko-slovenskej vzájomnosti.

 Dielo 
náhľad|E. Hula: Slovenské kvety, učebnica
Emil Hula počas svojho života pozberal asi 2 500 slovenských ľudových piesní. Je aj autorom viacerých publikácii z oblasti metodiky hudobnej výchovy  a hudobného života. http://svk7.svkkl.cz/arl-kl/cs/detail-kl_us_auth-p0201568-Hula-Emil-18831942/ Jeho pozostalosť v Archíve literatúry a umenia Slovenskej národnej knižnice  predstavuje 1 856 archívnych jednotiek.
 Naše spievanky: Spevník pre slovenské deti. Diel 1: Pre 1., 2. a 3. škol. rok, Praha, Karel J. Barvitius, 1910
 Naše spievanky: Spevník pre slovenské deti. Diel 2: Pre 4. a 5. škol. rok, Praha, K. J. Barvitius, 1910
 Naše spievanky: Spevník pre slovenské deti. Diel 1: Pre 1., 2. a 3. škol. rok, druhé prepracované vydanie, Praha, K. J. Barvitius, 1920
 Naše spievanky: Spevník pre slovenské deti. Diel 3: Pre 6.,7. a 8. škol. rok, Praha, K. J. Barvitius, 1920
 Našim deťom: Národné riekadlá, rytmické hry a piesne pre školy ľudové Sošit 3. Prešov, Štehrovo kníhkupectvo, 1931 http://www.snm.sk/swift_data/source/muzeum_ludovita_stura/kniznica/modra.pdf str.27-28
 Slovenské kvety – Výbor z národnej poezie pre školy občianske, stredné i pedagogia, Praha, 1923,  Štátne nakladateľstvo.

Emil Hula svoje kladné postoje k slovenskému národu, veľmi jasne ukazuje napríklad aj v učebnici Slovenské kvety, kde pri piesni „Nad Tatrou sa blýska“  píše doslova toto: „Prišiel 28. október 1918, deň svobody; putá tisícročnej nevôle praskly a pieseň „N.T.“, Maďarmi nenávidená a po desaťročia zakazovaná, zaznela naraz hlasne z tisícov hrdiel, tak mocne, že jej hlahol odrážal sa od tatranských skál ani hlas martinských zvonov. V decembri na to bola vyhlásená za druhú štátnu hymnu celého československého národa." „ Národná hymna musí sa spievať presne, jednotne a tak ako je predpísaná. Predovšetkým je povinnosťou slovenských škôl všetkých kategórií, aby našu mládež naučili slovenskej hymne naozaj správne. Tiež rôzne spolky a osvetové inštitúcie môžu vykonať a iste rady vykonajú bez ťažkosti veľmi mnoho.“ 
Autor učebnice ďalej pripomína, že  táto pamätná pieseň je svedkom neustálych bojov a národných útlakov, že je starým dedičstvom našich otcov, preto musíme pozerať na to, aby jej prednes bol vždy a všade dôstojný. HULA, Emil;Slovenské kvety - Výbor z národnej poezie pre školy občianske, stredné i pedagogia,  Praha: v roku 1923  Štátne nakladateľstvo.str.8-9

 Referencie 

 Iné projekty 

Kategória:Českí pedagógovia
Kategória:Českí publicisti
Kategória:Slovenské osobnosti českého pôvodu